Ehdotus: neuvoston päätös sopimuksen laatimisesta yhteisön ja Kyproksen tasavallan välillä Kyproksen osallistumista yhteisön yleissivistävän ja ammatillisen koulutuksen sekä nuorisoalan ohjelmiin koskevista ehdoista ja edellytyksistä /* KOM/2000/0661 lopull. - CNS 2000/0270 */



Virallinen lehti nro 062 E , 27/02/2001 s. 0168 - 0172



Ehdotus: NEUVOSTON PÄÄTÖS sopimuksen laatimisesta yhteisön ja Kyproksen tasavallan välillä Kyproksen osallistumista yhteisön yleissivistävän ja ammatillisen koulutuksen sekä nuorisoalan ohjelmiin koskevista ehdoista ja edellytyksistä (komission esittämä) PERUSTELUT Helsingissä joulukuussa 1999 kokoontunut Eurooppa-neuvosto vahvisti Luxemburgissa joulukuussa 1997 kokoontuneessa Eurooppa-neuvostossa käynnistetyn laajentumisprosessin merkityksen. Myös vuonna 1997 määritelty liittymistä valmisteleva lujitettu strategia on vahvistettu uudelleen niin, että 13 ehdokasmaan osallistuminen yhteisön ohjelmiin on tärkeä osa strategiaa. Kypros osallistui yleissivistävän ja ammatillisen koulutuksen sekä nuorisoalan toimiin Leonardo da Vinci- ja Sokrates-ohjelman ensimmäisen vaiheen aikana sekä Nuorten Eurooppa -ohjelman puitteissa. Osallistuminen perustui yhteisön kanssa tehtyihin sopimuksiin, joiden voimassaolo päättyi 31. joulukuuta 1999. Leonardo da Vinci-ohjelman toinen vaihe, Sokrates-ohjelman toinen vaihe ja uusi Nuoriso-ohjelma ovat jatkoa edellisille ohjelmille. Edellä mainittuja uusia ohjelmia koskevissa päätöksissä säädetään, että Kyproksen on voitava osallistua niihin. Koska Kyproksen assosiaatiosopimuksessa ei määrätä maan osallistumisesta yhteisön ohjelmiin, sen osallistumista koskevat ehdot ja yksityiskohtaiset säännöt on määritettävä yhteisön kanssa tehtävässä sopimuksessa. Komission toimivaltaiset yksiköt neuvottelivat Kyproksen kanssa neuvoston 14 päivänä helmikuuta 2000 antamien direktiivien perusteella. Kypros on vahvistanut olevansa halukas osallistumaan Leonardo da Vinci- ja Sokrates-ohjelman toiseen vaiheeseen sekä Nuoriso-ohjelmaan vuodesta 2001 lähtien. Se maksaa rahoitusosuutensa osittain valtion budjetista ja osittain liittymistä edeltävästä tuesta. Kuten Luxemburgissa 12. ja 13. joulukuuta 1997 pidetyn Eurooppa-neuvoston kokouksen päätelmissä todettiin, Kyproksen omasta valtion budjetistaan rahoittama osuus kasvaa tasaisesti vuosina 2001-2006. Ehdot ja edellytykset, jotka koskevat Kyproksen osallistumista yhteisön yleissivistävän ja ammatillisen koulutuksen sekä nuorisoalan ohjelmiin, ovat samat, joita sovelletaan Maltaan ja niihin kymmeneen Keski- ja Itä-Euroopan ehdokasmaahan, joiden osalta vastaavat sopimukset tai assosiaationeuvoston päätökset ovat vähän aikaa sitten tulleet voimaan. Sopimusehdotuksen pääkohdat ovat seuraavat: * Kyproksen osanottajien esittämiin hankkeisiin ja aloitteisiin sovelletaan samoja kyseisiä ohjelmia koskevia ehtoja, sääntöjä ja menettelyitä kuin jäsenvaltioihin erityisesti hakemusten tekemisen ja hankkeiden esittämisen, arvioinnin ja valinnan, ohjelmien täytäntöönpanoon liittyvien kansallisten rakenteiden tehtävänjaon sekä ohjelmiin osallistumisen valvontaan liittyvien toimien osalta. * Kypros maksaa vuosittaisen rahoitusosuutensa ohjelmista sopimuksen mukaisesti. Rahoitusosuutta ei palauteta Kyprokselle, jos tulokset eivät vuoden päättyessä vastaa maksettua osuutta. * Luxemburgissa kokoontuneen Eurooppa-neuvoston antamien, muita ehdokasmaita koskevien suuntaviivojen mukaisesti Kypros kutsutaan osallistumaan tarkkailijana ohjelmakomiteoiden kokouksiin sitä koskevissa asioissa. * Sopimusta sovelletaan 1. tammikuuta 2001 alkaen ohjelmien loppuun asti. Jos sopimus hyväksytään, Kypros voi integroitua täysin yleissivistävään ja ammatilliseen koulutukseen sekä nuorisoalaan liittyviin yhteisön verkostoihin ja muihin toimiin. Neuvostoa pyydetään näin ollen vuoden 2000 loppuun mennessä hyväksymään liitteenä oleva ehdotus neuvoston päätökseksi sopimuksen laatimisesta sekä ilmoittamaan Kyproksen viranomaisille, että Euroopan yhteisö on saattanut päätökseen sopimuksen voimaantulon edellyttämät menettelyt. 2000/0270 (CNS) Ehdotus: NEUVOSTON PÄÄTÖS sopimuksen laatimisesta yhteisön ja Kyproksen tasavallan välillä Kyproksen osallistumista yhteisön yleissivistävän ja ammatillisen koulutuksen sekä nuorisoalan ohjelmiin koskevista ehdoista ja edellytyksistä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 149 ja 150 artiklan yhdessä 300 artiklan 2 kohdan sekä 300 artiklan 3 kohdan ensimmäisen alakohdan kanssa, ottaa huomioon komission ehdotuksen [1], [1] EYVL C... ottaa huomioon Euroopan parlamentin lausunnon [2], [2] EYVL C... sekä katsoo seuraavaa: (1) Kyproksen osallistuminen yhteisön ohjelmiin on merkittävä osa Kyproksen liittymistä valmistelevaa strategiaa, kuten Kyproksen tasavallan ja Maltan tasavallan liittymistä valmistelevan strategian mukaisten toimien toteuttamisesta 13 päivänä maaliskuuta 2000 annetussa neuvoston asetuksessa (EY) N:o 555/2000 [3] todetaan. [3] EYVL L 68, 16.3.2000, s. 3. (2) Yhteisön ammatillista koulutusta koskevasta Leonardo da Vinci-toimintaohjelmasta 26 päivänä huhtikuuta 1999 tehdyn neuvoston päätöksen 1999/382/EY [4] ja erityisesti sen 10 artiklan mukaan sekä yhteisön koulutusalan Sokrates-toimintaohjelman toisesta vaiheesta 24 päivänä tammikuuta 2000 tehdyn Euroopan parlamentin ja neuvoston päätöksen N:o 253/2000/EY [5] ja erityisesti sen 12 artiklan mukaan sekä yhteisön Nuoriso-toimintaohjelmasta 13 päivänä huhtikuuta 2000 tehdyn Euroopan parlamentin ja neuvoston päätöksen N:o 1031/2000/EY [6] ja erityisesti sen 11 artiklan mukaan Kypros voi osallistua näihin ohjelmiin. [4] EYVL L 146, 11.6.1999, s. 33. [5] EYVL L 28, 3.2.2000, s. 1. [6] EYVL L 117, 18.5.2000, s. 1. (3) Komissio on neuvoston 14 helmikuuta 2000 hyväksymien neuvotteluohjeiden mukaisesti neuvotellut Euroopan yhteisön puolesta sopimuksen, joka mahdollistaa Kyproksen osallistumisen edellä mainittuihin ohjelmiin. (4) Kyseinen sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään Euroopan yhteisön puolesta Euroopan yhteisön ja Kyproksen välinen sopimus Kyproksen osallistumista yhteisön yleissivistävän ja ammatillisen koulutuksen sekä nuorisoalan ohjelmiin koskevista ehdoista ja edellytyksistä. Sopimuksen teksti on tämän päätöksen liitteenä. 2 artikla Neuvoston puheenjohtaja valtuutetaan nimeämään henkilö(t), jolla (joilla) on valtuudet allekirjoittaa sopimus yhteisön puolesta. 3 artikla Neuvoston puheenjohtaja tekee yhteisön puolesta sopimuksen 4 artiklassa määrätyn ilmoituksen. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä Neuvoston puolesta Puheenjohtaja LUONNOS SOPIMUKSEKSI Euroopan yhteisön ja Kyproksen tasavallan välillä Kyproksen tasavallan osallistumista yhteisön yleissivistävän ja ammatillisen koulutuksen sekä nuorisoalan ohjelmiin koskevista ehdoista ja edellytyksistä EUROOPAN YHTEISÖ KYPROKSEN TASAVALTA, jäljempänä 'Kypros', katsovat seuraavaa: (1) Yhteisön ammatillista koulutusta koskevasta Leonardo da Vinci-toimintaohjelmasta 26 päivänä huhtikuuta 1999 tehdyn neuvoston päätöksen 1999/382/EY [7] ja erityisesti sen 10 artiklan mukaan sekä yhteisön koulutusalan Sokrates-toimintaohjelman toisesta vaiheesta 24 päivänä tammikuuta 2000 tehdyn Euroopan parlamentin ja neuvoston päätöksen N:o 253/2000/EY [8] ja erityisesti sen 12 artiklan mukaan sekä yhteisön Nuoriso-toimintaohjelmasta 13 päivänä huhtikuuta 2000 tehdyn Euroopan parlamentin ja neuvoston päätöksen N:o 1031/2000/EY [9] ja erityisesti sen 11 artiklan mukaan Kypros voi osallistua näihin ohjelmiin. [7] EYVL L 146, 11.6.1999, s. 33. [8] EYVL L 28, 3.2.2000, s. 1. [9] EYVL L 117, 18.5.2000, s. 1. (2) Kypros on ilmoittanut, että se tahtoo osallistua edellä mainittuihin ohjelmiin. (3) Kyproksen osallistuminen yhteisön ohjelmiin on merkittävä osa Kyproksen liittymistä valmistelevaa strategiaa, kuten Kyproksen tasavallan ja Maltan tasavallan liittymistä valmistelevan strategian mukaisten toimien toteuttamisesta 13 päivänä maaliskuuta 2000 annetussa neuvoston asetuksessa (EY) N:o 555/2000 [10] todetaan, [10] EYVL L 68, 16.3.2000, s. 3. OVAT SOPINEET SEURAAVAA: 1 artikla Kypros osallistuu vuodesta 2001 lähtien Euroopan yhteisön Leonardo da Vinci- ja Sokrates-ohjelmien toiseen vaiheeseen (jäljempänä 'Leonardo da Vinci II' ja 'Sokrates II') sekä yhteisön Nuoriso-toimintaohjelmaan ('Nuoriso') liitteissä I ja II vahvistettujen ehtojen mukaisesti; liitteet ovat tämän päätöksen erottamaton osa. 2 artikla Sopimusta sovelletaan 1 päivästä tammikuuta 2001 ohjelmien loppuun asti. 3 artikla Tätä sopimusta sovelletaan yhtäältä Euroopan yhteisön perustamissopimuksen soveltamisalueella kyseisessä sopimuksessa määrätyin edellytyksin sekä toisaalta Kyproksen alueella. 4 artikla Tämä sopimus tulee voimaan päivänä, jona sopimuspuolet ilmoittavat saattaneensa päätökseen sopimuksen voimaantulon edellyttämät menettelyt. 5 artikla Tämä sopimus laaditaan kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä, ja jokainen teksti on yhtä todistusvoimainen. Tehty Brysselissä Euroopan yhteisön puolesta Kyproksen tasavallan puolesta LIITE I Ehdot ja edellytykset Kyproksen osallistumiselle Leonardo da Vinci II-, Sokrates II- ja Nuoriso-ohjelmaan 1. Kypros osallistuu Leonardo da Vinci II-, Sokrates II- ja Nuoriso-ohjelmiin, jäljempänä 'ohjelmat', kyseisistä ohjelmista 26 päivänä huhtikuuta 1999 tehdyssä neuvoston päätöksessä 1999/382/EY, 24 päivänä tammikuuta 2000 tehdyssä Euroopan parlamentin ja neuvoston päätöksessä N:o 253/2000/EY sekä 13 päivänä huhtikuuta 2000 tehdyssä Euroopan parlamentin ja neuvoston päätöksessä N:o 1031/2000/EY määriteltyjen tavoitteiden, perusteiden ja määräaikojen mukaisesti sekä niissä säädettyjä menettelyjä noudattaen, jollei tässä sopimuksessa toisin määrätä. Kypros osallistuu kaikkiin ohjelmien yhteydessä toteutettaviin toimiin, lukuun ottamatta tiettyjä Nuoriso-ohjelman toimia, joissa tehdään yhteistyötä sellaisten yhteisön ulkopuolisten maiden kanssa, jotka eivät osallistu ohjelmaan täysimittaisesti. 2. Leonardo da Vinci II-, Sokrates II- ja Nuoriso-ohjelmia koskevien päätösten 5 artiklan ehtojen sekä niiden komission antamien säännösten mukaisesti, jotka koskevat jäsenvaltioiden ja komission velvollisuuksia kyseisten ohjelmien kansallisia toimistoja kohtaan, Kyproksen on luotava tarkoituksenmukaiset rakenteet, jotta ohjelmien toimien toteutusta voidaan hallinnoida koordinoidusti kansallisella tasolla, ja toteutettava tarvittavat toimenpiteet varmistaakseen asianmukaisen rahoituksen kyseisille toimistoille, joiden toimintaan ohjelmasta annetaan avustuksia. Kyproksen on toteutettava kaikki muut tarpeelliset toimet taatakseen ohjelmien tehokkaan toiminnan kansallisella tasolla. 3. Voidakseen osallistua ohjelmiin Kypros maksaa vuosittain osuuden Euroopan unionin yleiseen talousarvioon liitteessä II esitettyjen yksityiskohtaisten sääntöjen mukaisesti. Ohjelmissa tapahtuvien muutosten tai Kyproksen valmiuksien kehittymisen huomioon ottamiseksi assosiaationeuvostolla on valtuudet tarvittaessa mukauttaa rahoitusosuutta, jotta talousarvion tasapaino säilyisi vakaana ohjelmia täytäntöön pantaessa. 4. Osallistumisedellytykset täyttävien kyproslaisten laitosten, järjestöjen ja yksityishenkilöiden hakemusten jättämiseen, arviointiin ja valintaan sovelletaan samoja ehtoja kuin osallistumisedellytykset täyttäviin yhteisön laitoksiin, järjestöihin ja yksityishenkilöihin. Komissio voi ottaa huomioon myös kyproslaiset asiantuntijat nimittäessään riippumattomia asiantuntijoita ohjelmista tehtyjen päätösten asiaa koskevien säännösten mukaisesti avustamaan komissiota hankkeiden arvioinnissa. 5. Ohjelmien yhteisöulottuvuuden varmistamiseksi hankkeissa ja toimissa on oltava mukana vähintään yksi kumppani jostakin yhteisön jäsenvaltiosta, jotta niille voidaan myöntää yhteisön rahoitustukea. 6. Kyprokselle osoitetaan varoja Leonardo da Vinci II-ohjelman liitteessä I olevan III jakson 1 kohdassa tarkoitettuihin liikkuvuutta edistäviin toimiin ja Sokrates- ja Nuoriso-ohjelman hajautetusti hallinnoitaviin toimiin sekä edellä 2 kohdan mukaisesti perustettavien kansallisten toimistojen toimintaan annettavaan rahoitustukeen yhteisön tasolla päätettävän ohjelman vuotuisen talousarviojakauman sekä Kyproksen rahoitusosuuden perusteella. Kansallisten toimistojen toimintaan myönnettävän rahoitustuen enimmäismäärä on 50 prosenttia kansallisten toimistojen toimintaohjelmien talousarvioista. 7. Yhteisön jäsenvaltiot ja Kypros tekevät voimassa olevien säädösten rajoissa kaikkensa helpottaakseen opiskelijoiden, opettajien, koulutettavien, kouluttajien, korkeakoulujen hallintoviranomaisten, nuorten ja muiden edellytykset täyttävien henkilöiden vapaata liikkuvuutta ja oleskelua Kyproksessa ja yhteisön jäsenvaltioissa heidän osallistuessaan tämän sopimuksen soveltamisalaan kuuluvaan toimintaan. 8. Kypros ei sovella tämän sopimuksen soveltamisalaan kuuluvien toimien yhteydessä käytettäviksi tarkoitettuihin tavaroihin ja palveluihin välillisiä veroja, tulleja, tuonti- ja vientikieltoja tai -rajoituksia. 9. Euroopan yhteisöjen komissio ja Kypros seuraavat yhdessä jatkuvasti Kyproksen osallistumista ohjelmiin, sanotun kuitenkaan rajoittamatta Euroopan yhteisöjen komission ja Euroopan yhteisöjen tilintarkastustuomioistuimen sellaisten tehtävien hoitoa, jotka koskevat ohjelmien seurantaa ja arviointia Leonardo da Vinci II- (13 artikla), Sokrates II- (14 artikla) ja Nuoriso-ohjelmista (13 artikla) tehtyjen päätösten nojalla. Kypros toimittaa komissiolle tarvittavat kertomukset ja osallistuu muihin yhteisön tässä yhteydessä säätämiin erityistoimiin. 10. Yhteisön varainhoitoa koskevien säännösten mukaisesti kyproslaisten tahojen kanssa tehdyissä tai näiden tekemissä sopimuksissa on määrättävä komission tai tilintarkastustuomioistuimen tekemistä tai niiden valtuuttamasta valvonnasta ja tilintarkastuksista. Tilintarkastuksia voidaan tehdä kyseisten tahojen yhteisöä kohtaan oleviin sopimusvelvoitteisiin liittyvien tulojen ja menojen valvomiseksi. Asianomaisten Kyproksen viranomaisten on yhteistyön ja molemminpuolisen edun nimissä annettava kohtuulliseksi ja mahdolliseksi katsottavissa määrin apua tällaisen valvonnan ja tarkastusten suorittamisessa siten kuin kussakin tilanteessa on tarpeen tai hyödyllistä. Komission antamia säännöksiä, jotka koskevat jäsenvaltioiden ja komission velvollisuuksia Leonardo da Vinci-, Sokrates- ja Nuoriso-ohjelmien kansallisia toimistoja kohtaan, sovelletaan Kyproksen, komission ja Kyproksen kansallisten toimistojen välisiin suhteisiin. Jos Kyproksen kansallisten toimistojen todetaan syyllistyneen väärinkäytöksiin, laiminlyönteihin tai petoksiin, Kyproksen viranomaiset ovat vastuussa varoista, joita ei saada takaisin. 11. Kyproksen edustajat osallistuvat tarkkailijoina ohjelmakomiteoiden kokouksiin niitä koskevien asioiden osalta, sanotun kuitenkaan rajoittamatta Leonardo da Vinci II-ohjelmasta tehdyn päätöksen 7 artiklassa sekä Sokrates II- ja Nuoriso-ohjelmista tehtyjen päätösten 8 artiklassa tarkoitettujen menettelyjen soveltamista. Kyproksen edustajat eivät ole läsnä komiteoiden kokouksissa muita asioita käsiteltäessä eivätkä äänestyksissä. 12. Hakemusmenettelyihin, sopimuksiin, annettaviin kertomuksiin ja muihin ohjelman hallinnollisiin järjestelyihin liittyvässä komission kanssa käytävässä yhteydenpidossa käytettävän kielen on oltava jokin yhteisön virallisista kielistä. 13. Yhteisö ja Kypros voivat lopettaa tämän sopimuksen mukaisen toiminnan milloin tahansa ilmoittamalla asiasta kirjallisesti kaksitoista kuukautta aikaisemmin. Lopettamishetkellä käynnissä olevia hankkeita ja toimia jatketaan, kunnes ne saadaan päätökseen tässä sopimuksessa määrättyjen edellytysten mukaisesti. LIITE II Kyproksen rahoitusosuus Leonardo da Vinci II-, Sokrates II- ja Nuoriso-ohjelmaan 1. Leonardo da Vinci Voidakseen osallistua Leonardo da Vinci II -ohjelmaan Kypros maksaa Euroopan unionin talousarvioon seuraavan rahoitusosuuden (euroina): >TAULUKON PAIKKA> 2. Sokrates Voidakseen osallistua Sokrates II -ohjelmaan Kypros maksaa Euroopan unionin talousarvioon seuraavan rahoitusosuuden (euroina): >TAULUKON PAIKKA> 3. Nuoriso Voidakseen osallistua Nuoriso-ohjelmaan Kypros maksaa Euroopan unionin talousarvioon seuraavan rahoitusosuuden (euroina): >TAULUKON PAIKKA> 4. Kypros maksaa edellä mainitun rahoitusosuutensa osittain kansallisesta talousarviostaan ja osittain liittymistä edeltävästä tuesta. Jollei Kyproksen tasavallan ja Maltan tasavallan liittymistä valmistelevan strategian mukaisten toimien toteuttamisesta annetun neuvoston asetuksen erillisestä ohjelmointimenettelystä muuta johdu, haettu liittymistä valmisteleva tuki siirretään Kyprokselle erillisellä rahoituspöytäkirjalla. Tämä tuki muodostaa yhdessä Kyproksen kansallisesta talousarviosta tulevan osan kanssa Kyproksen kansallisen rahoitusosuuden, josta se suorittaa maksuja komission vuotuisten rahoituspyyntöjen mukaisesti. 5. Liittymistä valmistelevaa tukea haetaan seuraavan aikataulun mukaisesti: - Leonardo da Vinci II -ohjelman rahoitusosuuteen vuosittain seuraavasti (euroina): >TAULUKON PAIKKA> - Sokrates II -ohjelman rahoitusosuuteen vuosittain seuraavasti (euroina): >TAULUKON PAIKKA> - Nuoriso-ohjelman rahoitusosuuteen vuosittain seuraavasti (euroina): >TAULUKON PAIKKA> Loppuosa Kyproksen rahoitusosuudesta maksetaan maan kansallisesta talousarviosta. 6. Ohjelmaan sovelletaan Euroopan unionin yleiseen talousarvioon sovellettavaa varainhoitoasetusta erityisesti Kyproksen rahoitusosuuden hallinnoinnin osalta. Komissio korvaa Kyproksen edustajien ja asiantuntijoiden matka- ja oleskelukulut, jotka aiheutuvat osallistumisesta tarkkailijoina liitteessä I olevassa 11 kohdassa tarkoitettujen komiteoiden työskentelyyn tai muihin ohjelmien täytäntöönpanoon liittyviin kokouksiin. Korvaukset maksetaan samoin perustein ja samojen menettelyjen mukaisesti, joita kulloinkin sovelletaan Euroopan unionin jäsenvaltioiden valtiosta riippumattomien järjestöjen asiantuntijoihin. 7. Tämän sopimuksen tultua voimaan ja kunkin seuraavan vuoden alussa komissio pyytää Kyprosta maksamaan sen tämän sopimuksen mukaista rahoitusosuutta vastaavat varat kaikkien ohjelmien osalta. Rahoitusosuus ilmoitetaan euroina, ja se maksetaan komission euromääräiselle pankkitilille. Kypros maksaa rahoitusosuutensa rahoituspyynnön mukaisesti - viimeistään 1 päivänä toukokuuta sen kansallisesta talousarviosta rahoitettavan osuuden osalta edellyttäen, että komissio lähettää rahoituspyynnön 1 päivään huhtikuuta mennessä, tai viimeistään kuukauden kuluttua rahoituspyynnön lähettämisestä, jos tämä tapahtuu myöhemmin, - viimeistään 1 päivänä toukokuuta liittymistä edeltävästä tuesta rahoitettavan osuuden osalta edellyttäen, että vastaavat määrät on toimitettu Kyprokselle tähän mennessä, tai 30 päivän kuluessa kyseisen tuen toimittamisesta Kyprokselle. Jos rahoitusosuuden maksu viivästyy, Kypros maksaa viivästyskorkoa maksamattomasta määrästä eräpäivästä alkaen. Viivästyskorkona käytetään eräpäivänä voimassa olevaa Euroopan keskuspankin euromääräisiin toimiinsa soveltamaa korkoa korotettuna 1,5 prosenttiyksiköllä. RAHOITUSSELVITYS 1. Toimenpiteen nimi Kyproksen osallistuminen Leonardo da Vinci-, Sokrates- ja Nuoriso-ohjelmiin. 2. Budjettikohdat B7-041 Liittymistä valmisteleva strategia Kyprosta varten 6091 Tulot ehdokasmaiden osallistumisesta yhteisön ohjelmiin 3. Oikeusperusta Euroopan yhteisön perustamissopimus ja erityisesti sen 149 ja 150 artikla yhdessä 300 artiklan kanssa. Yhteisön ammatillista koulutusta koskevasta Leonardo da Vinci-toimintaohjelmasta (toinen vaihe) 26 päivänä huhtikuuta 1999 tehty neuvoston päätös 1999/382/EY ja erityisesti sen 10 artikla. Yhteisön koulutusalan Sokrates-toimintaohjelman toisesta vaiheesta 24 päivänä tammikuuta 2000 tehty Euroopan parlamentin ja neuvoston päätös N:o 253/2000/EY ja erityisesti sen 12 artikla. Yhteisön Nuoriso-toimintaohjelmasta 13 päivänä huhtikuuta 2000 tehty Euroopan parlamentin ja neuvoston päätös N:o 1031/2000/EY ja erityisesti sen 11 artikla. 4. Toimenpiteen kuvaus 4.1 Toimenpiteen yleistavoite Komission 16 päivänä heinäkuuta 1997 antaman "Agenda 2000" -tiedonannon ja Luxemburgissa kokoontuneen Eurooppa-neuvoston päätelmien mukaisesti ehdokasmaiden osallistuminen näihin ohjelmiin on osa liittymistä valmistelevaa lujitettua strategiaa, jolla tuetaan niiden valmisteluja tulevaa Euroopan unioniin liittymistä varten. Ohjelmiin osallistumiseen liittyvä päätöksentekomenettely edellyttää yhteisön ja Kyproksen välisen sopimuksen tekemistä. Tässä sopimuksessa määrätään erityisesti Kyproksen rahoitusosuuteen liittyvistä edellytyksistä sekä ohjelmiin osallistumisen käytännön järjestelyistä. 4.2 Toimenpiteen kesto ja sen uusimista koskevat yksityiskohtaiset säännöt Kyseisten yhteisön ohjelmien loppuun asti eli 31.12.2006 saakka. 5. Menojen ja tulojen luokitus 5.1 Ei-pakolliset menot 5.2 Jaksotetut määrärahat 5.3 Oletettu tulolaji Kyprosta pyydetään maksamaan rahoitusosuus ohjelmiin osallistumisesta. Kyproksen on maksettava vain osa rahoitusosuudestaan kansallisesta talousarviostaan. Loppuosa Kyproksen rahoitusosuudesta maksetaan rahoitusvälineestä, joka on tarkoitettu Kyproksen liittymistä valmistelevaa strategiaa varten. Tarvittava liittymistä edeltävä tuki kirjataan kohtaan B7-041 ja siirretään Kyprokselle erillisellä rahoituspöytäkirjalla. Tämä tuki muodostaa yhdessä Kyproksen kansallisesta talousarviosta tulevan osan kanssa Kyproksen kansallisen rahoitusosuuden, josta se suorittaa maksuja komission vuotuisten rahoituspyyntöjen mukaisesti. Kun Kypros on maksanut koko osuuden, se siirretään EU:n talousarviosaatavien alamomentille 6091. 6. Meno-/tulolaji - Tuen osuus 100 %. - Yhteisrahoitus muiden julkisen ja/tai yksityisen sektorin tulolähteiden kanssa - Yhteisön rahoitusosuuden osittaisesta tai täydellisestä takaisinmaksusta ei ole määräyksiä. - Tulojen osalta Kyproksen osuus sen osallistumiskulujen kattamisesta kirjataan alamomentille 6091. Tulo kohdistetaan kyseessä olevien ohjelmien menojen alamomentteihin ja tarvittaessa käyttömenojen alamomentteihin. Odotettavissa oleva kokonaistulo ilmoitetaan kohdassa 7.4. 7. Rahoitusvaikutukset 7.1 Toimenpiteen kokonaiskustannusten laskutapa (yksittäisten ja yhteenlaskettujen kustannusten välinen suhde) Kyseisten kolmen ohjelman rahoitus- ja talousarviojärjestelyt ovat seuraavat: Kyproksen rahoitusosuudessa otetaan huomioon kaksi osatekijää: - ennakoitavissa olevat toimintakulut, joiden laskentaperusteena ovat ohjelmien määrärahat, maan arvioitu kyky hyödyntää ohjelmaa ja kokemukset maan aiemmasta osallistumisesta ohjelmien ensimmäiseen vaiheeseen - ennakoitavissa olevat hallintokulut eli kokouksista ja virkamatkoista aiheutuvat kulut. Näiden hallintokulujen arvioitu vuotuinen määrä on Leonardo da Vinci-ohjelmassa 24 000 euroa, Sokrates-ohjelmassa 50 000 euroa ja Nuoriso-ohjelmassa 19 000 euroa. Kypros käyttää osan liittymistä edeltävästä tuesta täydentääkseen maan kansallisesta talousarviosta maksettavaa toimintakulujen rahoitusosuutta. 7.2 Kustannusten jakautuminen eri tekijöiden kesken (euroa) >TAULUKON PAIKKA> 7.3 Talousarvion B-osaan sisältyvät tutkimuksiin, asiantuntijoihin jne. liittyvät toimintamenot Pro memoria: suhteessa EU:n 15 jäsenvaltion Leonardo da Vinci-, Sokrates- ja Nuoriso-ohjelmien kyseisen kaltaisiin määrärahoihin, ja maan kansallisesta talousarviosta maksettavan rahoitusosuuden rajoissa. 7.4 Maksusitoumus- ja maksumäärärahojen aikataulu Alamomentille B7-041 kirjattavat määrät >TAULUKON PAIKKA> Ennakoidut vuositulot ovat seuraavat: >TAULUKON PAIKKA> 8. Petostenvastaiset toimenpiteet Kaikissa komission sopimuksissa ja muissa oikeudellisissa sitoumuksissa säädetään komission ja tilintarkastustuomioistuimen paikalla toteutettavista tarkastuksista. Toimenpiteiden edunsaajien velvollisuutena on muun muassa toimittaa kertomuksia ja rahoitusselvityksiä. Ne analysoidaan niiden sisällön ja menojen tukikelpoisuuden suhteen ottaen huomioon yhteisön rahoitustavoitteet. Talousarvion budjettikohtia koskevia petosten vastaisia säännöksiä sovelletaan myös tähän kohtaan Kyproksen tapaukseen mukautettuina. 9. Kustannustehokkuusanalyysi 9.1 Määrälliset erityistavoitteet ja kohderyhmä Kypros saa osallistua Leonardo da Vinci II-, Sokrates II- ja Nuoriso-ohjelmiin, sillä tavoitteena on auttaa sitä saamaan ohjelmista samanlaista hyötyä kuin yhteisön jäsenvaltiot. Yleissivistävää ja ammatillista koulutusta sekä nuorisoalaa koskevien yhteisön toimien olennaisena tavoitteena on auttaa kaikkia Euroopan kansalaisia hyödyntämään kykyjään mahdollisimman hyvin sekä osoittamaan aloitteellisuutta ja luovuutta siten, että he voivat osallistua yhteiskunnan toimintaan ja Euroopan rakentamiseen täysipainoisesti. Tämän tavoitteen perustana on avoimen eurooppalaisen alueen asteittainen perustaminen yleissivistävään ja ammatilliseen koulutukseen sekä nuorisoalaan liittyviä toimia varten. Ammatillisen koulutuksen alalla Leonardo da Vinci-ohjelman pääasiallinen tavoite on toteuttaa jäsenvaltioiden toimia tukevaa ja edistävää ammatillisen koulutuksen politiikkaa. Ohjelman päätavoitteet ovat seuraavat: - jäsenvaltioiden ammatillisten koulutusjärjestelmien ja -järjestelyjen kehittäminen parantamalla ammatillisen peruskoulutuksen laatua ja nuorten siirtymistä työelämään, parantamalla jäsenvaltioiden ammatillista jatko- ja täydennyskoulutusta koskevia järjestelyjä, tukemalla ammatillista neuvontaa ja ohjausta, edistämällä naisten ja miesten yhtäläisiä mahdollisuuksia ammatilliseen koulutukseen, parantamalla esimerkiksi sosiaalis-taloudellisten, maantieteellisten tai etnisten tekijöiden, fyysisen tai henkisen vajaakykyisyyden taikka puuttuvan tai riittämättömän pätevyyden vuoksi muita heikommassa asemassa ja syrjäytymisvaarassa olevien henkilöiden ammatillisten koulutusjärjestelyjen laatua, - yritysten ja työntekijöiden ammatillisen koulutuksen kehittämisen tukeminen, korkeakoulujen ja yritysten välinen yhteistyö mukaan luettuna, ammatillisen koulutuksen uudistaminen teknologisten muutosten ja niiden työhön sekä tarvittaviin pätevyyksiin ja taitoihin kohdentuva vaikutus huomioon ottaen, investoinnit työntekijöiden ammatilliseen jatko- ja täydennyskoulutukseen, teknologisten innovaatioiden siirto osana yritysten ja korkeakoulujen välistä yhteistyötä ammatillisen jatko- ja täydennyskoulutuksen alalla, naisten ja miesten yhtäläisten mahdollisuuksien edistäminen, - kielitaidon kehittämisen sekä yleisen tietämyksen ja innovaatioiden edistämisen tukeminen ammatillisessa koulutuksessa. Yleissivistävän koulutuksen alaa koskevan Sokrates II-ohjelman yleistavoitteena on edistää korkealaatuisen koulutuksen kehittämistä tukemalla jäsenvaltioiden välistä yhteistyötä. Ohjelman erityistavoitteet ovat seuraavat: - eurooppalaisen ulottuvuuden kehittäminen koulutuksen kaikilla tasoilla, jotta eurooppalaista identiteettiä voitaisiin vahvistaa tukeutumalla kunkin jäsenvaltion kulttuuriperintöön, - Euroopan unionin kielten, erityisesti vähiten käytettyjen ja opetettujen kielten, määrällisen ja laadullisen tuntemuksen parantamisen edistäminen, jotta vahvistetaan Euroopan unionin kansojen välistä ymmärtämystä ja yhteisvastuuta, ja lisäksi koulutuksen kulttuurien välisen ulottuvuuden edistäminen, - oppilaitosten laajan ja tiiviin yhteistyön edistäminen kaikilla koulutuksen tasoilla niiden älyllisten ja pedagogisten voimavarojen vahvistamiseksi, - opetushenkilöstön liikkuvuuden parantaminen eurooppalaisen ulottuvuuden tehostamiseksi opinnoissa sekä opetushenkilöstön ammattitaidon laadulliseen parantamisen edistäminen, - opiskelijoiden liikkuvuuden edistäminen mahdollistamalla se, että osa opinnoista voidaan suorittaa toisessa jäsenvaltiossa eurooppalaisen ulottuvuuden vahvistamiseksi koulutuksessa - oppilaiden välisten yhteyksien edistäminen Euroopan unionin tasolla ja eurooppalaisen ulottuvuuden edistäminen oppilaiden koulutuksessa, - korkeakoulututkintojen, opintojaksojen ja muiden muodollisen pätevyyden osoitusten vastavuoroisen tunnustamisen edistäminen avoimen eurooppalaisen koulutusalueen kehittämisen helpottamiseksi koulutusalalla, - avoimen opiskelun ja etäopiskelun edistäminen tämän ohjelman toimien yhteydessä, - tietojen ja kokemusten vaihdon edistäminen, jotta jäsenvaltioiden koulutusjärjestelmien monimuotoisuudesta ja ominaislaadusta tulisi jäsenvaltioissa rikkauden ja keskinäisten virikkeiden lähde. Nuoriso-ohjelman pääasiallinen tavoite nuorisopolitiikan alalla on edistää kaikkien nuorten koulutusta toimilla, joilla täydennetään jäsenvaltioiden omia tai yhteisön tasolla toteutettavia toimia koulutuksen ja ammatillisen koulutuksen alalla. Ohjelman erityistavoitteet ovat seuraavat: - nuorisovaihdon tehostaminen sellaisten 15-25-vuotiaiden nuorten kesken, jotka asuvat yhdessä tai useammassa jäsenvaltiossa, - sellaisten nuorison käynnistämien ja nuorille suunnattujen yhteisön etua koskevien tai kansalliset rajat ylittävien aloitteiden ja innovatiivisten hankkeiden tukeminen, joilla nuorille annetaan mahdollisuus aktiiviseen ja tunnustettuun asemaan yhteiskunnassa ja kehitetään heidän henkilökohtaisia kykyjään, luovuuttaan, yhteisvastuullisuuttaan ja itsenäisyyttään, - suotuisten olosuhteiden luominen korkealaatuisille tapaamisille ja kaikkien ohjelman yhteydessä toteutettujen toimintamuotojen laadun varmistaminen, - nuoriso-ohjaajien kouluttamisen tukeminen, jotta nuoret voisivat hyötyä yhteisistä laadukkaista toimintamuodoista, jotka liittyvät ohjelman yleistavoitteisiin, - jäsenvaltioiden välisen sekä niiden ja komission välisen yhteistyön tehostaminen vaihtamalla kokemuksia ja yhteisön tason yhteisten aloitteiden avulla ja näin tukea jäsenvaltioita niiden pyrkimyksissä parantaa nuoria koskevien palvelujen ja toimenpiteiden laatua erityisesti kehittämällä toimia, joiden tarkoituksena on antaa nuorille tietoa ohjelman tavoitteista, - yhteisvastuullisuuden vahvistaminen, nuorison aktiivisen yhteiskuntaan osallistumisen ja sopeutumisen edistäminen sekä nuorison kannustaminen uusien taitojen ja kykyjen hankkimiseen vapaamuotoisten oppimiskokemusten kautta osallistumalla paikallisyhteisöjen hyväksi toteutettaviin Euroopan vapaaehtoistyön kansainvälisiin toimiin. 9.2 Toimenpiteen perustelut: - Yhteisön rahoitustuen tarpeellisuus Koska ohjelmiin osallistumisesta aiheutuvat kustannukset ovat suuret ja Kyproksen taloudellinen tilanne on heikko, liittymistä edeltävän tuen maksaminen on oleellisen tärkeää. - Toimenpiteen toteuttamisessa käytettävien menettelytapojen valinta Kansallisesta talousarviosta suoritettavaa rahoitusosuutta täydennetään liittymistä edeltävällä tuella, ja niiden avulla tapahtuva Kyproksen yhdentyminen asianomaisiin ohjelmiin antaa sen kansalaisille mahdollisuuden yhteistyöhön Euroopan yhteisön nykyisten jäsenvaltioiden kansalaisten kanssa. Kyproksen kansalaisten osallistuminen yhteisön verkostoihin edistää merkittävästi Kyproksen valmistautumista tulevaan jäsenyyteen. - Tärkeimmät epävarmuustekijät, jotka voivat vaikuttaa toimenpiteen erityistuloksiin Koska hankkeet valitaan laadullisin perustein, todellinen vaikutus saadaan selville ainoastaan arvioimalla kyproslaisten yritysten ja laitosten kykyä vastata tarjouspyyntöihin, joita komissio esittää näiden kolmen ohjelman yhteydessä. 9.3 Toimenpiteen seuranta ja arviointi Leonardo da Vinci II-, Sokrates II- ja Nuoriso-ohjelmiin kuuluvat seuranta- ja arviointimenettelyt (erityisesti arvioinnin osalta, kuten näitä kolmea ohjelmaa koskevissa päätöksissä säädetään) koskevat myös kyproslaisten edunsaajien hyväksi rahoitettuja toimia. 10. Hallintomenot (yleisen talousarvion pääluokan iii a osa) Tarvittavan hallintohenkilöstön tosiasiallinen käyttöönotto perustuu komission vuotuiseen henkilöresurssien jakamista koskevaan päätökseen, ottaen huomioon erityisesti henkilöstön määrä ja budjettivallan käyttäjän myöntämät lisämäärärahat. 10.1 Vaikutus henkilöstön määrään >TAULUKON PAIKKA> 10.2 Henkilöstöstä johtuva rahoituksellinen kokonaisvaikutus euroa >TAULUKON PAIKKA> (*) Kun käytetään tehtävien hoitamisen edellyttämiä nykyisiä resursseja (laskelma perustuu talousarvion osastoihin A1, A2, A4, A5 ja A7). 10.3 Toimenpiteestä aiheutuvien muiden hallintomenojen kasvu euroa >TAULUKON PAIKKA> * 2 edustajaa komiteoiden ja alakomiteoiden neljääntoista kokoukseen (8 Sokrates-ohjelmaan ja 4 Leonardo da Vinci-ohjelmaan sekä 2 Nuoriso-ohjelmaan liittyvää kokousta) ja 1 edustaja Sokrates-ohjelman alakomiteoiden kolmeen kokoukseen. ** 2 edustajaa Leonardo da Vinci-ohjelmaan liittyvään viiteen kokoukseen sekä Nuoriso-ohjelmaan liittyvään neljään kokoukseen ja 1 edustaja Sokrates-ohjelmaan liittyvään yhdeksääntoista kokoukseen. Edellä esitetyt menot katetaan Kyprokselta saaduilla tuloilla (varainhoitoasetuksen 4 artiklan 2 kohdan kolmas luetelmakohta) (katso rahoitusselvityksen kohta 5.3 ja kohta 7.4).